
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 966 

12 Ιουλίου 2005 


ΑΠΟΦΑΣΕΙ Σ 

Αριθ. 27186 

Κανονισμός Λειτουργίας Υπηρεσιών και Προσωπικού 
του Φορέα Διαχείρισης του Εθνικού Δρυμού Πάρνηθας. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 15 του ν. 2742/1999 «Χωρο¬ 
ταξικός σχεδιασμός και αειφόρος ανάπτυξη και άλλες 
διατάξεις» (Α' 207), όπως συμπληρώθηκε με την παρ. 1 
του άρθρου 13 του ν. 3044/2002 «Μεταφορά Συντελεστή 
Δόμησης και ρυθμίσεις άλλων θεμάτων της αρμοδιότη¬ 
τας του Υπουργείου Περιβάλλοντος Χωροταξίας και Δη¬ 
μοσίων Έργων» (Α' 197). 

2. Τις διατάξεις του άρθρου 29Ατου ν. 1558/1985 «Κυβέρ¬ 
νηση και Κυβερνητικά Όργανα» (Α' 137), όπως κωδικοποιή- 
θηκε με το αρ. 90 του π.δ. 63/2005, που προστέθηκε με το 
άρθρο 27 του ν. 2081/1992 (Α' 154) και τροποποιήθηκε με 
τηνπαραγρ. 2ατου άρθρου 1 του ν. 2469/1997 (Α'38). 

3. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος Χωροταξίας 
και Δημοσίων Έργων «Ανάθεση αρμοδιοτήτων Υπουργού 
Περιβάλλοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και Δημοσίων 
Έργων» (Β' 754). 

4. Την υπ’ αριθμ. 3/16.12.2003 απόφαση του Διοικητικού 
Συμβουλίου του Φορέα Διαχείρισης Εθνικού Δρυμού 
Πάρνηθας. 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και των προϋπολογισμών των 
οικείων Ο.Τ.Α., αποφασίζουμε: 

I. Εγκρίνεται, όπως στα επόμενα άρθρα, ο κανονισμός 
λειτουργίας, υπηρεσιών και προσωπικού του Φορέα Δια¬ 
χείρισης του Εθνικού Δρυμού Πάρνηθας, που ιδρύθηκε 
με την παραγρ. 10 του άρθρου 15 του ν. 2742/1999 (Α' 
207), όπως συμπληρώθηκε με την παρ. 1 του άρθρου 13 
τουν. 3044/2002 (Α' 197). 

ΚΕΦΑΛΑΙΟ Α': ΔΙΑΤΑΞΕΙΣ ΠΕΡΙ ΤΟΥ ΚΑΝΟΝΙΣΜΟΥ 
Άρθρο 1 

Περιεχόμενο του Κανονισμού 

Με τον παρόντα κανονισμό καθορίζεται η οργανωτική 
διάρθρωση των υπηρεσιών, οι αρμοδιότητες των υπηρε¬ 


σιών και των προϊσταμένων τους, τα προσόντα, ανά κατη¬ 
γορία του προσωπικού, οι διαδικασίες πρόσληψης, οτρό- 
πος υπολογισμού των αποδοχών, οι οποίες καθορίζονται 
με Κοινή Απόφαση των Υπουργών Εθνικής Οικονομίας και 
Οικονομικών και ΠΕ.ΧΩ.Δ.Ε., οι όροι εργασίας και εξέλι¬ 
ξης του προσωπικού, οι διαδικασίες αξιολόγησης, το πει¬ 
θαρχικό δίκαιο και γενικά ρυθμίζονται οι εργασιακές σχέ¬ 
σεις των εργαζομένων στο Φορέα Διαχείρισης «Οργανι¬ 
σμός Εθνικού Δρυμού Πάρνηθας». 

Άρθρο 2 

Ερμηνεία - Τ ροποποίηση του Κανονισμού 

1. Ο αριθμός των θέσεων προσωπικού του Φορέα ορί¬ 
ζεται με την, κατά το άρθρο 15 § 6 του ν. 2742/1999, κοινή 
απόφαση των Υπουργών Εσωτερικών, Δημόσιας Διοίκη¬ 
σης & Αποκέντρωσης, Εθνικής Οικονομίας & Οικονομικών 
και Περιβάλλοντος, Χωροταξίας & Δημοσίων Έργων, βά¬ 
σει της οργανωτικής διάρθρωσης - κατανομής προσωπι¬ 
κού του ΠΑΡΑΡΤΗΜΑΤΟΣ που αποτελεί αναπόσπαστο 
τμήμα του παρόντος. Με όμοια απόφαση ο αριθμός των 
θέσεων μπορεί να αυξάνεται ή να μειώνεται ανάλογα με 
τις ανάγκες του Φορέα διαχείρισης. 

2. Ερμηνεία διατάξεων του Κανονισμού ή κάθε άλλη πε¬ 
ρίπτωση ζητήματος προσωπικού, την οποία δεν προβλέ¬ 
πει ο Κανονισμός αυτός ούτε η ισχύουσα εργατική νομο¬ 
θεσία, αντιμετωπίζεται με απόφαση του Δ.Σ. 

3. Μεταβολή, συμπλήρωση ή τροποποίηση των διατά¬ 
ξεων του Κανονισμού γίνεται με τη διαδικασία σύνταξής 
του, δηλαδή με σχετική απόφαση του Διοικητικού Συμ¬ 
βουλίου (Δ.Σ.) του Φορέα, έγκριση του νέου κανονισμού 
με απόφαση του Υπουργού Περιβάλλοντος Χωροταξίας 
και Δημοσίων Έργων και δημοσίευσή της στην Εφημερί¬ 
δα της Κυβερνήσεως. 

Άρθρο 3 

Λοιπές διατάξεις 

1. Στις διατάξεις του Κανονισμού αυτού υπάγονται όλοι 
οι απασχολούμενοι με σχέση εξαρτημένης εργασίας 
(σχέση εργασίας ιδιωτικού δικαίου αορίστου και ορισμέ¬ 
νου χρόνου). 

2. Οι διατάξεις του Κανονισμού συμπληρώνουν τις ατο¬ 
μικές συμβάσεις εργασίας και εφαρμόζονται μόνο εφ’ 
όσον δεν έρχονται σε αντίθεση με την εργατική νομοθε¬ 
σία και τις επί μέρους συλλογικές συμβάσεις εργασίας, 
διαιτητικές και υπουργικές αποφάσεις. 

3. Πριν από κάθε πρόσληψη ο ενδιαφερόμενος λαμβά¬ 
νει γνώση του Κανονισμού αυτού και υποβάλει δήλωση 
αποδοχής του ως αναπόσπαστο προσάρτημα της ατομι¬ 
κής σύμβασης εργασίας. Η αποδοχή αυτή αποτελεί προ¬ 
ϋπόθεση σύναψης σύμβασης εργασίας μεταξύ του Φο¬ 
ρέα και του ίδιου. 

ΚΕΦΑΛΑΙΟ Β': ΟΡΓΑΝΩΤΙΚΗ ΔΙΑΡΘΡΩΣΗ 
ΥΠΗΡΕΣΙΩΝ - ΑΡΜΟΔΙΟΤΗΤΕΣ 

Άρθρο 4 

Διάρθρωση των υπηρεσιών 

1. Τα διαδοχικά ιεραρχικά επίπεδα διάρθρωσης των 
υπηρεσιών είναι: 

- Διεύθυνση 

- Τμήμα ή αυτοτελές Γραφείο (Γραφείο που υπάγεται 
στη Διεύθυνση) 

- Γραφείο (υπαγόμενο σε Τμήμα) 

Οι αντίστοιχοι υπεύθυνοι των προηγούμενων ιεραρχι¬ 
κών επιπέδων ονομάζονται Διευθυντής, Υπεύθυνος Τμή¬ 
ματος και Υπεύθυνος Γ ραφείου. 

2. Οι διοικητικές ενότητες των υπηρεσιών του Φορέα 
είναι: 

- Διεύθυνση 

- Γ ραφείο Διοικητικών Υπηρεσιών 

- Γ ραφείο Οικονομικών υπηρεσιών 

- Τμήμα: Προστασίας & Διαχείρισης Φυσικού Περιβάλ¬ 
λοντος. 

Γ ραφείο Προστασίας Φυσικού Περιβάλλοντος. 

Γ ραφείο Διαχείρισης Φυσικού Περιβάλλοντος. 

-Τμήμα: Εκτέλεσης, Συντήρησης και λειτουργίας Έργων. 

Γ ραφείο Πληροφόρησης, Εκπαίδευσης και Δημοσιότη¬ 
τας. 

Άρθρο 5 

Αρμοδιότητες Διεύθυνσης 

Η Διεύθυνση των υπηρεσιών του Φορέα ασκείται από 
τον Διευθυντή, ο οποίος έχει τη γενική ευθύνη προώθη¬ 
σης και εκτέλεσης των αποφάσεων του Δ.Σ. του Φορέα, 
όπως αυτές λαμβάνονται στο πλαίσιο της πολιτικής και 
των σκοπών που σύμφωνα με τις ισχύουσες νομοθετικές 
και κανονιστικές διατάξεις είναι υποχρεωμένος να προω¬ 
θεί ο Φορέας. Στο πλαίσιο αυτό ο διευθυντής ασκεί μετα¬ 
ξύ άλλων τις εξής αρμοδιότητες: 

α) Προΐσταται και συντονίζει τις υπηρεσίες του Φορέα 

β) Εκτελείτις αποφάσεις του Δ.Σ. του Φορέα. 

γ) Εποπτεύει και ελέγχει το προσωπικό κατά την άσκη¬ 
ση των καθηκόντων του. 

δ) Εισηγείται την πρόσληψη και απόλυση του προσωπι¬ 
κού. 

ε) Μεριμνά για την αποτελεσματική δράση των υπηρε¬ 
σιών του Φορέα και τη διαρκή προσαρμογή της λειτουρ¬ 
γίας του στις ανάγκες Δρυμού Πάρνηθας. 

στ) Συνεργάζεται με τη Διοίκηση και τρίτους για την 
αποτελεσματική και αποδοτική εφαρμογή της πολιτικής 
και των αποφάσεων του Δ.Σ. του Φορέα. 

1. Ως διευθυντής προσλαμβάνεται επιστήμονας με 
εμπειρία σε θέματα προστασίας και διαχείρισης περι¬ 
βάλλοντος. Η πρόσληψη του διευθυντή γίνεται με από¬ 
φαση του Δ.Σ. σύμφωνα με την § 6 του άρθρου 15 του 
ν.2742/1999. Για την πλήρωση της θέσης κατάταπροα- 
ναφερόμενα,τοΔ.Σ. δημοσιεύει πρόσκληση εκδήλωσης 
ενδιαφέροντος σε δύο εφημερίδες πανελλήνιας κυκλο¬ 
φορίας. 


2. Σε περίπτωση απουσίας, ελλείψεως ή κωλύματος του 
Διευθυντή, ο αναπληρωτής του ορίζεται με απόφαση του 
Δ.Σ. από τα μέλη του. 

3. Μέχρι την πρόσληψη διευθυντή, ο Φορέας είναι δυ¬ 
νατό να συμβάλλεται με φυσικό πρόσωπο αναλογών προ¬ 
σόντων, το οποίο θα συντονίζει τις υπηρεσίες, θα παρα¬ 
κολουθεί και προωθεί τις δραστηριότητες του Φορέα στο 
πλαίσιο των κατευθύνσεων και εντολών του Δ.Σ. 

Άρθρο 6 

Αρμοδιότητες υπευθύνου τμήματος 

• Ο υπεύθυνος τμήματος ευθύνεται έναντι του Διευθυ¬ 
ντή στον οποίο υπάγεται για την αποτελεσματική και 
αποδοτική λειτουργία και εκτέλεση των εργασιών που 
αναλαμβάνει το τμήμα. Στα πλαίσια της ευθύνης ο υπεύ¬ 
θυνος τμήματος προβαίνει σε κάθε ενέργεια και μέτρο 
που προωθεί την αποτελεσματική αποδοτική λειτουργία 
του τμήματος και συγκεκριμένα εισηγείται στον Διευθυ¬ 
ντή τα προγράμματα δράσης του τμήματος τις πρωτο¬ 
βουλίες για την ανάπτυξη συνεργασιών με άλλους φο¬ 
ρείς και υπηρεσίες για την από κοινού ανάληψη δράσεων 
που αφορούν το τμήμα μεριμνά για την αποτελεσματική 
και αποδοτική εφαρμογή των αποφάσεων του Δ/ντή και 
των εντολών που ανατίθενται στο τμήμα των συμμετέχει 
προσωπικά στην υλοποίηση των έργων και δράσεων του 
τμήματός του, ελέγχει και ευθύνεται για την τήρηση των 
προγραμματισμένων χρονοδιαγραμμάτων της υλοποίη¬ 
σης των έργων του τμήματός του, της οικονομικότητας 
και ποιότητας των έργων αυτών. 

• Μεριμνά για την αξιολόγηση ανάπτυξη και αξιοποίη¬ 
ση των ικανοτήτων, γνώσεων και εμπειριών των στελεχών 
του τμήματος των και την διαμόρφωση καλών εργασια¬ 
κών σχέσεων. 

• Ασκεί κάθε άλλη αρμοδιότητα που του ανατίθεται από 
το Δ.Σ. και το Διευθυντή ή προβλέπεται από τους κανονι¬ 
σμούς του Φορέα. 

Άρθρο 7 

Αρμοδιότητες υπευθύνου Γ ραφείου 

Ο υπεύθυνος Γ ραφείου ευθύνεται έναντιτου Διευθυντή 
ή του υπευθύνου τμήματος στον οποίο υπάγεται, για την 
αποτελεσματική και αποδοτική λειτουργία και εκτέλεση 
των εργασιών που αναλαμβάνει το Γ ραφείο. Στα πλαίσια 
της ευθύνης αυτής ο υπεύθυνος Γ ραφείου προβαίνει σε 
κάθε ενέργεια και μέτρο που προωθεί την αποτελεσματι¬ 
κή και αποδοτική λειτουργία του Γ ραφείου. 

Άρθρο 8 

Αρμοδιότητες υπευθύνου 
Γ ραφείου Οικονομικών υπηρεσιών 

Τ ο αντικείμενο του Γ ραφείου περιλαμβάνει λειτουργίες: 

1. Προγραμματισμού οργάνωσης και υλοποίησης σχε¬ 
δίων διασφάλισης οικονομικών υπηρεσιών. 

2. Οικονομικής διοίκησης 

3. Λογιστηρίου 

4. Διαχείρισης προμηθειών 

5. Ταμειακής διαχείρισης 

6. Μισθοδοσίας και διαχείρισης θεμάτων προσωπικού 

Ειδικότερα οι αρμοδιότητες του Γ ραφείου είναι οι ακό¬ 
λουθες: 

1. Οικονομική διοίκηση 

• Η μέριμνα για τη τήρηση όλων των διαδικασιών που 
προβλέπονται στο Κανονισμό οικονομικής διοίκησης και 
διαχείρισης του Φορέα. 

• Η σύνταξη του προϋπολογισμού καιτου απολογισμού 

• Η παρακολούθηση της υλοποίησης των εγκεκριμέ¬ 
νων προϋπολογισμών, ο εντοπισμός αποκλίσεων και η ει¬ 
σήγηση για διορθωτικές παρεμβάσεις. 

• Η διαμόρφωση και παρακολούθηση του ταμειακού 
προγράμματος του Φορέα. 

• Η μέριμνα για την κανονική είσπραξη των εσόδων του 
Φορέα και την έγκαιρη κατάθεσή τους. 

• Η διαχείριση / αξιοποίηση των χρηματικών διαθεσί¬ 
μων του Φορέα. 

• Η διατύπωση προτάσεων για τη βελτίωση της αποδο- 
τικότηταςτων υπηρεσιών. 

• Η κατάρτιση σχεδίων χρηματοδότησης των δραστη¬ 
ριοτήτων του Φορέα σε συνεργασία με το Τμ. Πληροφό¬ 
ρησης, Δημοσιότητας και Εκπαίδευσης 

• Η μελέτη των οικονομικών καταστάσεων, η εξαγωγή 
συμπερασμάτων για την οικονομική πορεία και η διατύ¬ 
πωση προτάσεων για τη βελτίωση της οικονομικής βιωσι¬ 
μότητας του Φορέα. 

2. Προμήθειες 

• Η τήρηση των διαδικασιών για την προμήθεια αναλω¬ 
σίμων ή παγίων υλικών (Συγκέντρωση παραγγελιών από 
τις υπηρεσίες, έρευνας αγοράς, διενέργεια διαγωνισμών, 
ετοιμασία συμβάσεων κλπ) που προβλέπονται στο κανο¬ 
νισμό προμηθειών του Φορέα. 

• Η διαχειριστική παρακολούθηση της εκτέλεσης των 
συμβάσεων παροχής υπηρεσιών από τρίτους και της 
προμήθειας υλικών. 

• Η τήρηση των διαδικασιών παραλαβής, αποθήκευσης 
και χορήγησης αναλωσίμων ή παγίων υλικών. 

• Η διαχειριστική παρακολούθηση των παγίων, καθώς 
και των κάθε φύσης αποθεμάτων υλικών του Φορέα. 

• Τήρηση αρχείων προμηθειών, προμηθευτών και εξω¬ 
τερικών συνεργατών του Φορέα. 

3. Ταμείο 

• Η διενέργεια όλων των εισπράξεων και πληρωμών 
που βασίζονται σε νόμιμα δικαιολογητικά. 

• Η τήρηση των διαδικασιών απεικόνισης των ταμεια¬ 
κών πράξεων (Εκδίδει τα αποδεικτικά παραλαβής, συγκε¬ 
ντρώνει και καταχωρεί στα σχετικά λογιστικά βιβλία τις ει¬ 
σπράξεις εσόδων καθώς και των πληρωθέντων χρηματι¬ 
κών ενταλμάτων). 

• Η εκτέλεση όλων των οικονομικών δοσοληψιών που 
σχετίζονται με Τράπεζες. 

• Η απόδοση των κρατήσεων που γίνονται υπέρ τρίτων 
μέσα στις νόμιμες προθεσμίες. 

4. Μισθοδοσία και διαχείριση θεμάτων προσωπικού 

• Η τήρηση των διαδικασιών μισθοδοσίας προσωπικού. 
(Σύνταξη των μισθοδοτικών καταστάσεων του προσωπι¬ 
κού, εκκαθάριση μισθών και ημερομισθίων, παρακράτη¬ 
ση των εισφορών των ασφαλιστικών ταμείων του προσω¬ 
πικού και μέριμνα για τις σχέσεις με τα ασφαλιστικά τα¬ 
μεία) . 

• Η τήρηση του μητρώου του προσωπικού του Φορέα 
με συνεχή ενημέρωση των υπηρεσιακών μεταβολών 
του. 

• Η τήρηση των διαδικασιών που σχετίζονται με τις 
κάθε φύσης διοικητικές υποθέσεις του προσωπικού 
(προσλήψεις, στοιχεία ατομικής και οικογενειακής 
κατάστασης, εξέλιξη, αμοιβές, άδειες, απουσίες, βε¬ 
βαιώσεις, πειθαρχικά κλπ.) σύμφωνα με τα προβλεπό- 
μενα στο παρόντα Κανονισμό και την εργατική νομο¬ 
θεσία. 


• Η παρακολούθηση και τήρηση των νόμων και των γε¬ 
νικών ρυθμίσεων της πολιτείας σε θέματα προσωπικού 
και εργασιακών σχέσεων. 

Άρθρο 9 

Αρμοδιότητες υπευθύνου 
Γραφείου Διοικητικών Υπηρεσιών 

Το αντικείμενο του γραφείου περιλαμβάνει λειτουρ¬ 
γίες: 

1. Διοικητικής υποστήριξης των Οργάνων διοίκησης 
του Φορέα. 

2. Διοικητικής υποστήριξης των υπηρεσιών του Φορέα. 

Ειδικότερα οι αρμοδιότητες του Γ ραφείου είναι οι ακό¬ 
λουθες: 

1. Διοικητική υποστήριξη των Οργάνων διοίκησης του 
Φορέα 

• Η παροχή κάθε φύσης γραμματειακής υποστήριξης 
για τις ανάγκες του Δ.Σ., του Προέδρου του Δ.Σ. και του 
Διευθυντή. 

• Η συγκέντρωση από τις αρμόδιες υπηρεσίες του Φο¬ 
ρέα των κάθε φύσης κειμένων ή γενικά του πληροφορια¬ 
κού υλικού, που προορίζονται για τα μέλη των Οργάνων 
διοίκησης του Φορέα. 

• Η οργανωτική προετοιμασία των συνεδριάσεων του 
Δ.Σ. 

• Η τήρηση των πρακτικών των αποφάσεων του Δ.Σ. με 
ιδιαίτερη μέριμνα για την οριστική διατύπωση των απο¬ 
φάσεων του Δ.Σ. με τη συνεργασία του Διευθυντή καιτου 
Γ ραφείου Νομικής υποστήριξης. 

• Η τήρηση αρχείων πρακτικών, εισηγήσεων και απο¬ 
φάσεων των Οργάνων διοίκησης. 

• Η μέριμνα για την αναπαραγωγή, διανομή ή αποστο¬ 
λή των αποφάσεων ή εισηγήσεων των Οργάνων διοίκη¬ 
σης στους κατάλληλους αποδέκτες, σύμφωνα με τις οδη¬ 
γίες του Διευθυντή. 

2. Διοικητική υποστήριξη των υπηρεσιών του Φορέα. 

• Η τήρηση πρωτοκόλλου όλων των εισερχομένων / 
εξερχόμενων εγγράφων. 

• Η συνεργασία με το Διευθυντή για τον χαρακτηρισμό 
/ κωδικοποίηση και τη διανομή των προηγουμένων εγ¬ 
γράφων, εντός ή εκτός του Φορέα. Η διεκπεραίωση της 
διανομής αυτής. 

• Τήρηση γενικού αρχείου εγγράφωντου φορέα. 

• Η τήρηση αρχείου αποδεκτών. 

• Η διεκπεραίωση διοικητικών εργασιών για τις ανά¬ 
γκες των υπηρεσιών (δακτυλογράφηση, αναπαραγωγή 
κειμένων, τευχοποίηση διαφόρων εντύπων, σφράγισμα 
φακέλων, επιμέλεια και αποστολή διαφόρων εντύπων, 
αποστολή ίαχ κλπ) 

• Ο χειρισμός Τηλεφωνικού Κέντρου, ΕΑΧ και άλλων 
μέσων επικοινωνίας. 

• Υποδοχή, πληροφόρηση επισκεπτών στα γραφεία 
του Φορέα. 

• Δακτυλογράφηση / Εισαγωγή στοιχείων σε Η/Υ 

• Εξωτερικές εργασίες κλητήρα και μεταφορά υλικών, 
εξοπλισμού και προσώπων με τα οχήματα του Φορέα σε 
συνεργασία με το Τμήμα Επόπτευσης, Φύλαξης και 
Εφαρμογών Διαχείρισης. 

• Η μέριμνα σχετικά με την ασφάλεια και την καθαριό¬ 
τητα των κτιριακών εγκαταστάσεων του Φορέα. 

• Μέχρι την σύσταση του γραφείου Δ/κών υπηρεσιών ο 
Φορέας δύναται να συμβάλλεται με φυσικό πρόσωπο 
αναλογών προσόντων για την κάλυψη των πάσης φύσεως 

διοικητικών αναγκών του φορέα και την μέριμνα για την 
διοικητική διεκπεραίωση των αποφάσεων του φορέα την 
σύναψη των συμβάσεων κ.τ.λ. 

Άρθρο 10 

Τμήμα Προστασίας και Διαχείρισης 
Φυσικού Περιβάλλοντος 

Το τμήμα προστασίας και διαχείρισης φυσικού περι¬ 
βάλλοντος έχει ως αρμοδιότητα την προώθηση και εκτέ¬ 
λεση όλων εκείνων των ενεργειών που είναι αναγκαίες για 
την ολοκληρωμένη και αποτελεσματική προστασία και 
διαχείριση ολόκληρης της περιοχής του εθνικού δρυμού 
Πάρνηθας που εμπίπτει στην περιοχή ευθυνών του. Στο 
πλαίσιο αυτό μεριμνά για την συμβατή με τις αξίες και την 
αειφόρο ανάπτυξη της περιοχής πραγματοποίηση των 
δράσεων διαχείρισής της. 

Στο τμήμα αυτό υπάγονται τα γραφεία προστασίας Φυ¬ 
σικού Περιβάλλοντος και το γραφείο Διαχείρισης Φυσι¬ 
κού Περιβάλλοντος με τις ακόλουθες αρμοδιότητες: 

Α. Γραφείο Προστασίας Φυσικού Περιβάλλοντος. 

Το γραφείο αυτό έχει τις εξής αρμοδιότητες Σχεδια- 
σμού και ευθύνης υλοποίησης προγραμμάτων φύλαξης 
και επόπτευσης της προστατευόμενης περιοχής: 

• Σχεδιασμός δραστηριοτήτων και μέτρων που στο¬ 
χεύουν στην ενεργητική προστασία και διατήρηση των 
βιοτικών και αβιοτικών παραμέτρων και πόρων της προ¬ 
στατευόμενης περιοχής. 

• Παρακολούθηση και συντονισμός της εφαρμογής 
των δράσεων και έργων που περιλαμβάνονται στο σχέδιο 
διαχείρισης. 

• Προώθηση του συντονισμού της δράσεως των τοπι¬ 
κών και υπερτοπικών φορέων που παρεμβαίνουν στην πε¬ 
ριοχή με σκοπό την εξασφάλιση της προστασίας της πε¬ 
ριοχής. 

• Κατάρτιση συμβάσεων και πρωτοκόλλων συνεργα¬ 
σίας με αρμόδιες κατά αντικείμενο αρχές και σχετική ει¬ 
σήγηση Τμηματάρχη με σκοπό την καλύτερη προστασία 
και ανάδειξη του Δρυμού. 

• Κατάρτιση του ετήσιου προγράμματος του Φορέα 
(Μελετών, Ερευνών, Έργων Οικονομικής διαχείρισης, 
Προβολής και δράσεων του Φορέα). 

• Διευκόλυνση διεξαγωγής επιστημονικών ερευνών με 
την χορήγηση μέσων και προσωπικού στις κατ’ αντικείμε¬ 
νο αρμόδιες υπηρεσίες. 

• Εισηγείται για παροχή γνωμοδοτήσεων πριν από την 
προέγκριση χωροθέτησης και την έγκριση των περιβαλ¬ 
λοντικών όρων των έργων και δραστηριοτήτων που εμπί¬ 
πτουν στην περιοχή ευθύνης του φορέα. 

• Εισηγείται για χορήγηση αδειών επιστημονικής έρευ¬ 
νας και τεχνικών δοκιμών και αναλύσεων εντός των ορίων 
της προστατευόμενης περιοχής σύμφωνα με ειδικούς 
όρους και προϋποθέσεις που καθορίζονται από τον κανο¬ 
νισμό λειτουργίας της προστατευόμενης περιοχής και 
του σχεδίου διαχείρισης. 

• Εισηγείται με βάση την ανάλυση κόστους ωφελειών 
για τις δυνατότητες που προσφέρουν οιτεχνολογίες πλη¬ 
ροφορικής και τηλεπικοινωνιών στηνλειτουργίατων υπη¬ 
ρεσιών του φορέα και της επικοινωνίας τους με άλλους 
φορείς διαχείρισης, άλλες αρμόδιες αρχές υπηρεσίες 
της Ευρωπαϊκής Ένωσης κ.τ.λ. 

• Μηχανογραφική υποστήριξη των υπηρεσιών του φο¬ 
ρέα, μέριμνα για την ανάπτυξη ανάλογων εφαρμογών και 
συνεχή εκπαίδευση του προσωπικού του. 


• Συμμετοχή σε κλιμάκια ελέγχου της προστατευόμε¬ 
νης περιοχής που συστήνονται από τις αρμόδιες υπηρε¬ 
σίες ή τον φορέα. 

• Υποστήριξη και έλεγχο της κίνησης των επισκεπτών 
στην προστατευόμενη περιοχή, και ενημέρωσή τους για 
τα μέτρα προστασίας της περιοχής. 

• Ξενάγηση ομάδων επισκεπτών στηνπροστατευόμενη 
περιοχή. 

• Ένταξη εθελοντών σε πρόγραμμα φύλαξης και προ¬ 
στασίας του δρυμού. 

• Σύνταξη αναφορών προς τις αρμόδιες υπηρεσίες για 
την αναστολή ή ματαίωση επιβαρυντικών για τον δρυμό 
δραστηριοτήτων έργων και την απομάκρυνση οχλουσών 
δραστηριοτήτων. 

• Κατάρτιση συμβάσεων και πρωτοκόλλων συνεργα¬ 
σίας με αρμόδιους κατά αντικείμενο αρχές και σχετική ει¬ 
σήγηση προς το Διευθυντή με σκοπό την καλύτερη προ¬ 
στασία και ανάδειξη του δρυμού. 

• Κάθε άλλη αρμοδιότητα ανατίθεται στο Γ ραφείο με 
απόφαση του Δ.Σ. ή του Διευθυντή. 

Β. Γ ραφείο Διαχείρισης Φυσικού Περιβάλλοντος 

Το Γ ραφείο αυτό έχει τις εξής αρμοδιότητες: 

• Σύνταξη πενταετών σχεδίων Διαχείρισης του Εθνικού 
Δρυμού. 

• Αξιολόγηση εφαρμογών του Δ/κού Σχεδίου. 

• Δημιουργία και συντήρηση βάσεων δεδομένων και βι¬ 
βλιοθήκης που αφορούν τις αξίες, την διαχείριση και τις 
παραμέτρους του δρυμού. 

• Καταγραφή, συλλογή και παρακολούθηση των οικο¬ 
νομικών πληθυσμιακών κ.τ.λ. μεγεθών της τοπικής κοινω¬ 
νίας καθώς και των αιτημάτων επιθυμιών επιδιώξεων και 
προτάσεων των πολιτών και των φορέων τους. 

• Παρακολούθηση των πλαισίων του τοπικού, Νομαρ¬ 
χιακού, Περιφερειακού, και εθνικού προγραμματισμού σε 
θέματα διαχείρισης, προστασίας και αναδείξεως του φυ¬ 
σικού περιβάλλοντος. 

• Κατάρτιση του ετήσιου προγράμματος μελετών, 
ερευνών, έργων και εργασιών του φορέα σε συνεργασία 
με το γραφείο προστασίας περιβάλλοντος. 

• Εκπόνηση των αναγκαίων μελετών για έργα και εργα¬ 
σίες στο δρυμό που ανατίθενται στο γραφείο με απόφα¬ 
ση του Διευθυντή. 

• Εισήγηση για ανάθεση μελετών και ερευνών σε τρί¬ 
τους, εκπόνηση των σχετικών προδιαγραφών, διεκπεραί¬ 
ωση της διαδικασίας εκδήλωσης ενδιαφέροντος και κα¬ 
τάρτιση των σχετικών συμβάσεων ανάθεσης. 

• Παρακολούθηση και αξιολόγηση των προγραμμάτων 
δράσης άλλων φορέων που παρεμβαίνουν στην περιοχή. 

• Συνεργασία με επιστημονικούς και ερευνητικούς φο¬ 
ρείς για την κατάρτιση και υλοποίηση ερευνητικών προ¬ 
γραμμάτων. 

• Διατύπωση τεκμηριωμένων προτάσεων για τις ανά 
πενταετία αναθεωρήσεις του Προεδρικού διατάγματος 
Οριοθέτησης, του Κανονισμού Διοίκησης και Λειτουργίας 
και του Σχεδίου Διαχείρισης των προστατευομένων αντι- 
κειμένωντου Φορέα Διαχείρισης. 

• Σύνταξη της ετήσιας έκθεσης αξιολόγησης της εφαρ¬ 
μογής των ρυθμίσεων του Προεδρικού διατάγματος 
Οριοθέτησης, του Κανονισμού Διοίκησης και Λειτουργίας 
και του Σχεδίου Διαχείρισης των προστατευομένων του 
Φορέα και η κοινοποίησή της στο Υπουργείο Περιβάλλο¬ 
ντος, Χωροταξίας και Δημοσίων Έργων και στους αρμό¬ 
διους οργανισμούς του ευρύτερου δημόσιου τομέα. 

• Διατύπωση τεκμηριωμένης εισήγησης για την κατ’ 
εξαίρεση άμεση τροποποίηση ορισμένων ρυθμίσεων του 
Προεδρικού διατάγματος Οριοθέτησης, του Κανονισμού 
Διοίκησης και Λειτουργίας και του Σχεδίου Διαχείρισης 
των προστατευομένων αντικειμένων του Φορέα Διαχείρι¬ 
σης, πριν την ολοκλήρωση της πενταετίας. 

• Υποβολή προτάσεων για την ανάληψη Εθνικών ή Ευ¬ 
ρωπαϊκών προγραμμάτων και δράσεων στον Εθνικό Δρυ¬ 
μό Πάρνηθας, τα οποία προάγουν ή προβάλλουν τους 
σκοπούς διαχείρισης του Δρυμού. 

• Προώθηση συνεργασιών με διεθνείς και εθνικούς φο¬ 
ρείς για την από κοινού εκτέλεση προγραμμάτων. 

• Κάθε άλλη συνεργασία και δράση που ανατίθεται στο 
γραφείο με απόφαση του Δ.Σ. ή του Διευθυντή. 

Άρθρο 11 

Τμήμα Εκτέλεσης, Συντήρησης και λειτουργίας Έργων 

Το τμήμα εκτελέσεως συντήρησης και λειτουργίας έρ¬ 
γων έχει ως σκοπό την προώθηση εκτέλεση και συντήρη¬ 
ση των έργων υποδομής που είναι αναγκαία: 

1. Για την οικολογική, περιβαλλοντική, και αισθητική 
αναβάθμιση του Εθνικού Δρυμού. 

2. Για την προστασία του από κάθε κίνδυνο καταστρο¬ 
φής ή υποβάθμισής του. 

3. Γ ια την εξυπηρέτηση των σκοπών ανακήρυξης του 
δρυμού (επιστημονική έρευνα, αναψυχή κοινού, περιβαλ¬ 
λοντική εκπαίδευση, διατήρηση των χαρακτηριστικών και 
αξιών του δρυμού κ.τ.λ.). 

Οι αρμοδιότητες του τμήματος αυτού είναι: 

• Σύνταξη του ετήσιου προγράμματος έργων και ερ¬ 
γασιών σε συνεργασία με τα υπόλοιπα τμήματα του φο¬ 
ρέα. 

• Εισήγηση προς τον Διευθυντή για σύσταση των 
προβλεπόμενων από την σχετική νομοθεσία επιτρο¬ 
πών, διενέργειας διαγωνισμών εκτέλεσης έργων και 
εργασιών. 

• Διεκπεραίωση όλων των διαδικασιών προκήρυξης 
διαγωνισμών για την εκτέλεση και συντήρηση έργων. 

• Σύνταξη κανονισμών λειτουργίας των χώρων αναψυ¬ 
χής του δρυμού.(Διαχείριση). 

• Σύνταξη προγραμματικών συμβάσεων με Ο.Τ.Α. και 
άλλους φορείς για την λειτουργία και συντήρηση των χώ¬ 
ρων αναψυχής του δρυμού. 

• Ευθύνη γιατηνπαρακολούθηση της καλής εκτέλεσης 
και εντός των προβλεπόμενων από τις σχετικές συμβά¬ 
σεις προθεσμιών έργων και εργασιών του φορέα. 

• Υποστήριξη προγραμμάτων και εργασιών διαχείρι¬ 
σης. 

• Επίβλεψη της κατασκευής των τεχνικών έργων υπο¬ 
δομής. 

• Επόπτευση εργασιών διαχείρισης έργων που ανατί¬ 
θενται σε τρίτους από τον φορέα. 

• Μέριμνα για την συντήρηση των κτιριακών εγκατα¬ 
στάσεων του φορέα, του εξοπλισμού (οχήματα, μηχανή¬ 
ματα, εργαλεία, όργανα) καθώς και των υποδομών του 
(μονοπάτια, παρατηρητήρια, Χώροι Αναψυχής κ.τ.λ.). 

Άρθρο 12 

Γ ραφείο Πληροφόρησης 
Εκπαίδευσης και Δημοσίων σχέσεων 

Οι αρμοδιότητες του γραφείου αυτού είναι οι ακόλου¬ 
θες: 

1. Προσέλκυσης και πληροφόρησης επισκεπτών. 


2. Περιβαλλοντικής ενημέρωσης και εκπαίδευσης. 

3. Προβολής, δημοσιότητας, δημοσίων σχέσεων. 

4. Σχεδιασμού και οργάνωσης προγραμμάτων εθελο¬ 
ντών. 

5. Έκδοση αδειών ξενάγησης και Χορήγηση σήματος 
ποιότητας. 

Ειδικότερα οι αρμοδιότητες του Τμήματος είναι οι ακό¬ 
λουθες: 

1. Λειτουργίες προσέλκυσης και πληροφόρησης επι¬ 
σκεπτών 

• Λειτουργία κέντρων πληροφόρησης. 

• Λειτουργίες υποδοχής και ξενάγησης επισκεπτών. 

• Λειτουργία μουσείου φυσικής ιστορίας. 

• Οργάνωση και εφαρμογή οικοτουριστικών προγραμ¬ 
μάτων. 

2. Λειτουργίες περιβαλλοντικής ενημέρωσης και εκπαί¬ 
δευσης 

• Οργάνωση προγραμμάτων κατάρτισης και επιμόρ¬ 
φωσης. 

• Προώθηση και υποστήριξη της περιβαλλοντικής εκ¬ 
παίδευσης στα σχολεία της περιοχής. 

• Διοργάνωση συνεδρίων, σεμιναρίων, διαλέξεων, ημε¬ 
ρίδων, συναντήσεων, εκθέσεων και άλλων εκδηλώσεων. 

3. Λειτουργίες προβολής, δημοσιότητας, δημοσίων 
σχέσεων 

• Προβολή της προστατευόμενης περιοχής σε εθνικό 
και διεθνές επίπεδο. 

• Διοργάνωση συνεδρίων, εκδηλώσεων. 

• Ενέργειες βελτίωσης της «εικόνας» του τοπικού φο¬ 
ρέα διαχείρισης. Προβολή των δραστηριοτήτων του φο¬ 
ρέα. 

• Εκδόσεις. 

• Συνεργασία με τοπικά ΜΜΕ. 

• Διενέργεια δημοσκοπήσεων των απόψεων της τοπι¬ 
κής κοινωνίας σε θέματα προστασίας. 

• Φιλοξενία αντιπροσώπων, συνέδρων, εισηγητών, 
αποστολών εσωτερικού και εξωτερικού. 

4. Σχεδιασμού και οργάνωσης προγραμμάτων εθελο¬ 
ντών 

• Σχεδιασμός προγραμμάτων για εθελοντές. 

• Οργάνωση της μετακίνησης και διαμονής των εθελο¬ 
ντών. 

• Διατήρηση της επικοινωνίας με τους εθελοντές και 
ενημέρωσή τους. 

• Αξιολόγηση προγραμμάτων εθελοντών. 

5. Έκδοση αδειών ξενάγησης, Χορήγηση σήματος ποι¬ 
ότητας 

• Έκδοση αδειών ξενάγησης. 

• Χορήγηση σήματος ποιότητας σε επιχειρήσεις που 
δραστηριοποιούνται εντός των προστατευομένων αντι¬ 
κειμένων σύμφωνα με τους όρους και τις προϋποθέσεις 
που τίθενται στο Προεδρικό διάταγμα Οριοθέτησης, στο 
Κανονισμό Διοίκησης και Λειτουργίας και στο Σχέδιο Δια¬ 
χείρισης των προστατευομένων αντικειμένων του Φορέα 
Διαχείρισης. 

• Κάθε άλλη αρμοδιότητα που ανατίθεται στο γραφείο 
με απόφαση του Δ.Σ. του φορέα ή του Διευθυντή. 

Άρθρο 13 

Εξωτερικές Συνεργασίες 

Γ ια την εκπλήρωση των σκοπών του ο φορέας δύναται 
με απόφαση του Δ.Σ. να αναθέτει υποστηρικτικές λει- 

τουργίεςτου σε εξωτερικούς συνεργάτες. Οι λειτουργίες 
αυτές είναι οι ακόλουθες: 

1. Νομική τεκμηρίωση 

• Νομική - δικαστηριακή υποστήριξη και γενικά νομική 
κάλυψη των υπηρεσιών και των οργάνων διοίκησης του 
Φορέα. 

• Παροχή βοήθειας στη διατύπωση των αποφάσεων 
των οργάνων διοίκησης. 

• Συστηματική παρακολούθηση του Εθνικού και ευρω¬ 
παϊκού δικαίου που αφορά στον Φορέα. 

• Νομική επεξεργασία και σύνταξη συμβάσεων με τρί¬ 
τους (προμήθειες, παραγγελίες, εργολαβίες, μισθώσεις, 
συμβάσεις εργασίας και έργου κ.λπ.), διακηρύξεων, δη¬ 
μοπρασιών καθώς και των Εσωτερικών Κανονισμών του 
Φορέα. 

• Γνωμοδοτήσεις επί θεσμικών θεμάτων - Παροχή νομι¬ 
κών συμβουλών προς το Διοικητικό Συμβούλιο ή τις υπη¬ 
ρεσίες του Φορέα. 

• Ενημέρωση των υπηρεσιών του Φορέα επί των διατά¬ 
ξεων της νομοθεσίας και νομολογίας σε θέματα που τις 
αφορούν. 

• Χειρισμός δικαστικών υποθέσεων και διαφορών του 
Φορέα με τρίτους και υπεράσπιση των δικαιωμάτων και 
συμφερόντων του Φορέα. Παραστάσεις σ’ όλα τα Δικα¬ 
στήρια για υποθέσεις του Φορέα ή παροχή νομικής βοή¬ 
θειας σε Δικηγόρους που χειρίζονται κατ’ ανάθεση τις 
υποθέσεις αυτές. 

• Τήρηση του αναγκαίου αρχείου της υπηρεσίας για να 
ανταποκριθεί στις προηγούμενες δραστηριότητες. (Συ¬ 
γκέντρωση νόμων, διαταγμάτων, γνωμοδοτήσεων, απο¬ 
φάσεων και νομολογίας που αφορούν τα θέματα που 
απασχολούν τον Φορέα). 

2. Λογιστική υποστήριξη 

Η παρακολούθηση των οικονομικών του φορέα, η θεώ¬ 
ρηση και τήρηση των λογιστικών βιβλίων και στοιχείων, 
εφαρμογή λογιστικού σχεδίου, μηχανογράφηση και λοι¬ 
πές εργασίες όπως αυτές εξειδικεύονται στον κανονισμό 
οικονομικής διαχείρισης του φορέα. 

3. Μηχανοργάνωση 

Η μηχανογραφική υποστήριξη των υπηρεσιών του φο¬ 
ρέα και ειδικότερα υποστήριξη των διαδικασιών προμή¬ 
θειας του απαραίτητου εξοπλισμού σε λογισμικό και υλι¬ 
κό μέριμνα για την εύρυθμη και αποτελεσματική λειτουρ¬ 
γία όλου του μηχανογραφικού εξοπλισμού του φορέα, 
εκπαίδευση προσωπικού σε χρήση ειδικών προγραμμά¬ 
των κ.τ.λ. καθώς και κάθε άλλη σχετική εργασία που ανα¬ 
τίθεται με απόφαση του φορέα. 

4. Εκπόνηση τεχνικών Μελετών 

Ανάθεση εκπόνησης μελετών σύμφωνα με τον κανονι¬ 
σμό ανάθεσης έργων, εργασιών προμηθειών και μελετών 
και την ισχύουσα κάθε φορά σχετική νομοθεσία. 

5. Συντήρηση Υποδομών και Εξοπλισμού 

• Συντήρηση του εξοπλισμού του φορέα(οχήματα, μη¬ 
χανήματα κ.τ.λ. 

• Συντήρηση των κτιριακών υποδομών του φορέα, πα¬ 
ρατηρητήρια, Χώρων Αναψυχής, μονοπατιών κ.τ.λ. σύμ¬ 
φωνα με τους σχετικούς κανονισμούς του φορέα. 

6. Εξειδικευμένη επιστημονική υποστήριξη στις κύριες 
λειτουργίες του φορέα (Περιβαλλοντική εκπαίδευση, ορ¬ 
γάνωση ειδικών επιστημονικών ερευνών, γνωμοδοτήσεις 
κ.τ.λ). 

7. Επίβλεψη εξειδικευμένων έργων και εργασιών και με¬ 
λετών του Φορέα. 


ΚΕΦΑΛΑΙΟ Γ: 

ΚΑΤΗΓΟΡΙΕΣ, ΘΕΣΕΙΣ ΚΑΙ ΠΡΟΣΟΝΤΑ ΠΡΟΣΩΠΙΚΟΥ 
Άρθρο 14 

Περιγραφές καθηκόντων υπαλλήλων 

Επιπλέον των προαναφερθέντων επιμέρους αρμοδιο¬ 
τήτων επιτρέπεται η ανάθεση στο προσωπικό και τους 
Προϊσταμένους των υπηρεσιών του Φορέα καθηκόντων 
που μπορεί να μην ορίζονται ρητά από τις διατάξεις του 
παρόντος Κανονισμού, πλην όμως εντάσσονται στο ου¬ 
σιαστικό περιεχόμενο των αρμοδιοτήτων κάθε υπηρε¬ 
σίας. 

Οι περιγραφές των καθηκόντων των υπαλλήλων και ο 
λεπτομερής τρόπος λειτουργίας της κάθε υπηρεσίας κα¬ 
θορίζονται με ειδικές αποφάσεις ή ειδικούς κανονισμούς 
λειτουργίας που συντάσσονται με απόφαση του Δ.Σ. με¬ 
τά από εισήγηση του Διευθυντή. 

Άρθρο 15 

Κατηγορίες προσωπικού 

Τακτικό προσωπικό 

Τακτικό είναι το προσωπικό που καλύπτει πάγιες και 
διαρκείς ανάγκες του Φορέα, καταλαμβάνει θέσεις που 
συνιστώνται με την κατά το άρθρο 15 § 6 κοινή υπουρ¬ 
γική απόφαση του ν. 2742/1999 και συνδέεται με τον 
Φορέα με σχέση εργασίας ιδιωτικού δικαίου αορίστου 
χρόνου. Το προσωπικό του Φορέα που εξυπηρετεί πά¬ 
γιες και διαρκείς υπηρεσιακές ανάγκες εντάσσεται σε 
θέσεις σύμφωνα με το ΠΑΡΑΡΤΗΜΑ του παρόντος κα¬ 
νονισμού και οι οποίες ανάλογα με την ευθύνη και το 
επίπεδο εκπαίδευσης ομαδοποιούνται στις εξής κατη¬ 
γορίες: 

• Θέση Διευθυντή 

• Θέσεις προσωπικού Πανεπιστημιακής Εκπαίδευσης (ΠΕ) 

• Θέσεις προσωπικού Τεχνολογικής Εκπαίδευσης (ΤΕ) 

• Θέσεις προσωπικού Ιδρυμάτων Επαγγελματικής 
Κατάρτισης (ΙΕΚ) 

• Θέσεις προσωπικού Δευτεροβάθμιας Εκπαίδευ¬ 
σης (ΔΕ) 

• Θέσεις προσωπικού Υποχρεωτικής Εκπαίδευσης 
(ΥΕ) 

Το τακτικό προσωπικό των κατηγοριών ΠΕ, ΤΕ, ΙΕΚ, ΔΕ 
και ΥΕ, το οποίο εκτελεί διοικητικές και οικονομικές λει¬ 
τουργίες, αποτελείτο διοικητικό και βοηθητικό προσωπι¬ 
κό του Φορέα (παρ. 3 του άρθρου 1 του ν. 2527/1997, 
ΦΕΚ 198 Α). 

Οι οργανικές θέσεις του τακτικού προσωπικού μπορούν 
να πληρωθούν με αποσπάσεις υπαλλήλων του δημόσιου 
τομέα ή του ευρύτερου δημόσιου τομέα σύμφωνα με το 
άρθρο 15, παρ. 6 του ν. 2742/1999. 

Έκτακτο είναι το προσωπικό που εξυπηρετεί έκτακτες 
ή πρόσκαιρες ή ειδικές λειτουργικές ανάγκες του Φο¬ 
ρέα. Με απόφαση του Διοικητικού Συμβουλίου και με 
σκοπό την εκπόνηση μελετών, ερευνών, την εφαρμογή 
προγραμμάτων τεχνικής βοήθειας ή την εκτέλεση δια¬ 
φόρων εργασιών, είναι δυνατόν να απασχολείται έκτα¬ 
κτο επιστημονικό ή άλλο προσωπικό. Το προσωπικό της 
κατηγορίας αυτής συνδέεται με τον φορέα με σχέση ερ¬ 
γασίας ιδιωτικού δικαίου ορισμένου χρόνου (πλήρους ή 
περιορισμένης απασχόλησης). Το προσωπικό αυτό πρέ¬ 
πει να έχει αποδεδειγμένη κατάρτιση ή εμπειρία στο ει¬ 
δικό αντικείμενο για το οποίο συνάπτεται σύμβαση ερ¬ 
γασίας. 

Άρθρο 16 
Προσόντα 

1. Τα προσόντα που απαιτούνται για το προσωπικό πρέ¬ 
πει να είναι αντίστοιχα των απαιτήσεων των θέσεων εργα¬ 
σίας και των λειτουργικών αναγκών του Φορέα. 

2. Τα τυπικά προσόντα διακρίνονται σε γενικά προ¬ 
σόντα, που αποτελούν απαραίτητες προϋποθέσεις για 
τη πλήρωση των κενών θέσεων και σε ειδικά προσόντα. 
Τα ειδικά προσόντα διακρίνονται σε βασικά ή απαραί¬ 
τητα και πρόσθετα ή προαιρετικά. Ελλείψει υποψηφίων 
με τα πρόσθετα τυπικά προσόντα, αρκούν τα βασικά 
που θεωρούνται ως τα ελάχιστα απαραίτητα προσόντα 
πρόσληψης. 

3. Στη προκήρυξη πρόσληψης είναι δυνατό να προβλέ- 
πονται και ουσιαστικά προσόντα, τα οποία αξιοποιούνται 
στη διαδικασία επιλογής των υποψηφίων μέσω ατομικής 
συνέντευξης. Τα ουσιαστικά προσόντα καθορίζονται με 
απόφαση του Δ.Σ. 

4. Για τις ειδικότητες όπου, από την ισχύουσα νομοθε¬ 
σία, επιβάλλεται η απόκτηση άδειας για την άσκηση του 
αντίστοιχου επαγγέλματος, η απαιτούμενη, στην περί¬ 
πτωση αυτή, άδεια ορίζεται ως απαραίτητο τυπικό προ¬ 
σόν. 

Άρθρο 17 

Γ ενικά τυπικά προσόντα - Προϋποθέσεις πρόσληψης 

Γ ια να προσληφθεί εργαζόμενος στον Φορέα πρέπει: 

• Να έχει Ελληνική ιθαγένεια ή να είναι πολίτης κράτους 
μέλους της Ευρωπαϊκής Ένωσης ή να έχει άδεια εργα¬ 
σίας από την αρμόδια αρχή, εφόσον δεν έχει την υπηκοό¬ 
τητα κράτους μέλους της Ευρωπαϊκής Ένωσης, με την 
προϋπόθεση ότι θα έχει άριστη γνώση της Ελληνικής 
γλώσσας. 

• Να έχει εκπληρώσει (προκειμένου για άνδρες) τις 
στρατιωτικές του υποχρεώσεις ή να έχει νόμιμα απαλλα¬ 
γεί από αυτές, κατά το δίκαιο της χώρας από την οποία 
προέρχεται. 

• Να μην έχει στερηθεί των πολιτικώντου δικαιωμάτων. 

• Να μην έχει καταδικαστεί ή να μη διώκεται για κα¬ 
κούργημα ή πλημμέλημα που συνεπάγεται στέρηση των 
πολιτικών του δικαιωμάτων (άρθρα 59 - 61 του Ποινικού 
Κώδικα). 

• Να μην έχει καταδικαστεί σε οποιαδήποτε ποινή για 
κλοπή, υπεξαίρεση, απάτη, εκβίαση, πλαστογραφία, απι¬ 
στία δικηγόρου, δωροδοκία ή δωροληψία, καταπίεση, πα¬ 
ράβαση καθήκοντος, συκοφαντική δυσφήμιση, διακίνηση 
και εμπορία ναρκωτικών ή για έγκλημα κατά ηθών ή σχε¬ 
τικά με το νόμισμα ή να διώκεται για κάποιο από τα εγκλή¬ 
ματα αυτά. Επίσης να μην είναι υπόδικος που έχει παρα- 
πεμφθεί με τελεσίδικο βούλευμα για κακούργημα ή για 
κάποιο από τα πλημμελήματα που αναφέρονται στην πα¬ 
ράγραφο αυτή. 

• Να μην τελεί υπό απαγόρευση ή δικαστική αντίληψη. 

• Να μην έχει απολυθεί για πειθαρχικούς λόγους 
από θέση του Δημοσίου, Ν.Π.Δ.Δ., Ν.Π.Ι.Δ., Δημοσίων 
Οργανισμών ή Αγροτικών Συνεταιριστικών Οργανώ¬ 
σεων. 

• Να μην παρέχει υπηρεσίες σε νομικό πρόσωπο ή άλ¬ 
λη ένωση φυσικών προσώπων όμοιες με τις δραστηριό¬ 
τητες που ασκεί ο Φορέας. 

• Να διαθέτει τα απαραίτητα προσόντα που καθορίζο¬ 
νται στον παρόντα Κανονισμό. 


Άρθρο 18 

Θέσεις και ειδικά προσόντα προσωπικού 

Οι θέσεις και τα ειδικά προσόντα του προσωπικού στε¬ 
λεχώνει τις διοικητικές ενότητες των υπηρεσιών του Φο¬ 
ρέα φαίνονται στο ΠΑΡΑΡΤΗΜΑ που συνοδεύει τον πα¬ 
ρόντα κανονισμό και αποτελεί αναπόσπαστο τμήμα του. 
Στην περίπτωση που τα προσόντα αυτά δεν καλύπτονται 
από κανέναν από τους ενδιαφερομένους δύναται, με από¬ 
φαση του Διοικητικού Συμβουλίου, να επιλεχθούν εργα¬ 
ζόμενοι με χαμηλότερα προσόντα. Η ύπαρξη αντίστοιχης 
βαθμίδας τίτλων σπουδών είναι σε κάθε περίπτωση απα¬ 
ραίτητη. 

Οι βασικοί τίτλοι σπουδών που αποτελούν απαραίτητα 
προσόντα των διαφόρων κατηγοριών προσωπικού είναι: 

Βασικός τίτλος σπουδών προσωπικού ΠΈ. 

Πτυχίο ή δίπλωμα σχολών Α.Ε.Ι. της ημεδαπής ή ισότι¬ 
μων σχολών της αλλοδαπής. 

Βασικός τίτλος σπουδών προσωπικού ΤΈ. 

Πτυχίο ή δίπλωμα σχολών Τ.Ε.Ι. ή Κ.Α.Τ.Ε.Ε. της ημεδα¬ 
πής ή ισότιμων σχολών της ημεδαπής ή αλλοδαπής. 

Βασικός τίτλος σπουδών προσωπικού Ι.Ε.Κ. 

Δίπλωμα Επαγγελματικής Κατάρτισης 

Βασικός τίτλος σπουδών προσωπικού ΔΈ. 

Απολυτήριος τίτλος λυκείου γενικής κατεύθυνσης ή ενι¬ 
αίου πολυκλαδικού λυκείου ή τεχνικού - επαγγελματικού 
λυκείου ή εξαταξίου γυμνασίου ή τεχνικής - επαγγελματι¬ 
κής σχολής δευτεροβάθμιας εκπαίδευσης ή σχολής μα¬ 
θητείας του Ο.Α.Ε.Δ. του ν. 1346/1983 ή άλλου ισότιμου 
τίτλου σχολικής μονάδας της ημεδαπής ή της αλλοδαπής. 

Βασικός τίτλος σπουδών προσωπικού ΥΈ. 

Απολυτήριος τίτλος υποχρεωτικής εκπαίδευσης, δηλ. 
απολυτήριο τριταξίου γυμνασίου ή για υποψήφιους που 
έχουν αποφοιτήσει μέχρι και το 1980 απολυτήριο δημοτι¬ 
κού σχολείου, ή απολυτήριος τίτλος κατώτερης τεχνικής 
σχολής του ν.δ. 580/1970. 

ΚΕΦΑΛΑΙΟ Γ: 

ΔΙΑΔΙΚΑΣΙΑ ΠΛΗΡΩΣΗΣ ΤΩΝ, ΜΕ ΤΗΝ ΚΑΤΑ ΤΟ ΑΡΘΡΟ 
15 § 6 ΤΟΥ ν.2742/1999 ΚΥΑ, ΘΕΣΕΩΝ ΕΡΓΑΣΙΑΣ 

Άρθρο 19 

Γ ενική διαδικασία πρόσληψης προσωπικού 

Οι οργανικές θέσεις πληρούνται με πρόσληψη προσω¬ 
πικού ή με αποσπάσεις υπαλλήλων του δημόσιου τομέα ή 
του ευρύτερου δημόσιου τομέα. Οι θέσεις των Υπεύθυ¬ 
νων Τ μημάτων ή Γ ραφείων πληρούνται με επιλογή από το 
υπηρετούν προσωπικό. 

Η διαδικασία πρόσληψης προσωπικού πρέπει να δια¬ 
σφαλίζει τις αρχές της δημοσιότητας, της διαφάνειαςτης 
αντικειμενικότητας και της αξιοκρατίας. Για την πρόσλη¬ 
ψη του προσωπικού έχουν εφαρμογή οι διατάξεις της πα- 
ραγρ. 3του άρθρου 1 του ν. 2527/1997 (ΑΊ98), όπωςεκά- 
στοτε ισχύει. Γ ια τις περιπτώσεις που δεν ρυθμίζονται με 
διατάξεις νόμου ο φορέας ακολουθεί την επόμενη διαδι¬ 
κασία που περιλαμβάνει τα εξής βήματα: 

• Απόφαση Διοικητικού Συμβουλίου με την οποία προσ¬ 
διορίζονται: 

- η κατηγορία του προσωπικού που προσλαμβάνεται 
(τακτικό ή έκτακτο), 

- οι οργανικές θέσεις που καλύπτονται από το προσωπι¬ 
κό αυτό ή η διάρκεια απασχόλησης του προσωπικού αν 
πρόκειται για έκτακτο προσωπικό, 

- ο αριθμός των προσλαμβανομένων, 

-τα κριτήρια επιλογής του προσωπικού, που είναι τα γε¬ 
νικά και τα ειδικά τυπικά προσόντα (απαραίτητα και προ¬ 
αιρετικά) καθώς και τα ουσιαστικά προσόντα τα οποία 
αξιοποιούνται στη διαδικασία επιλογής των υποψηφίων 
μέσω ατομικής συνέντευξης, (για τις θέσεις τακτικού 
προσωπικού τα γενικά και ειδικά προσόντα περιλαμβάνο¬ 
νται στον παρόντα Κανονισμό). 

- ο τρόπος κάλυψης της δαπάνης μισθοδοσίας του προ¬ 
σλαμβανόμενου προσωπικού. 

- τα μέλη της Επιτροπής του Δ.Σ. που έχει την ευθύνη 
διεκπεραίωσης της διαδικασίας πρόσληψης. 

• Από την αρμόδια Επιτροπή πρόσληψης, η οποία συ¬ 
γκροτείται για το σκοπό αυτό από το Δ.Σ. του Φορέα, συ- 
ντάσσεται προκήρυξη, που περιέχει όλα τα ως άνω στοι¬ 
χεία, τα δικαιολογητικά, που πρέπει να υποβάλουν οι υπο¬ 
ψήφιοι, την υπηρεσία στην οποία πρέπει να υποβληθούν 
οι αιτήσεις και τα δικαιολογητικά, την καταληκτική ημε¬ 
ρομηνία υποβολής των δικαιολογητικών καθώς και ότι άλ¬ 
λο κριθεί αναγκαίο. 

• Δημοσίευση της προκήρυξης σε ημερήσιες ή εβδο¬ 
μαδιαίες τοπικές εφημερίδες της έδρας του(ων) νο¬ 
μού (ων), ή σε οποιοδήποτε άλλο μέσο θεωρείται από το 
Δ.Σ. ότι εξασφαλίζεται η δημοσιότητα. 

• Σύνταξη πινάκων κατάταξης από την αρμόδια επιτρο¬ 
πή, στους οποίους φαίνεται η σειρά επιτυχίας κάθε υπο¬ 
ψηφίου. Η επιλογή γίνεται με βάση τον πίνακα κατάταξης 
και τη σειρά προτεραιότητας των υποψηφίων. 

• Έκδοση απόφασης του Διοικητικού Συμβουλίου για 
την πρόσληψη του προσωπικού, σύμφωνα με τους πίνα¬ 
κες κατάταξης. Ο αριθμός των προσλαμβανόμενων δεν 
επιτρέπεται να υπερβαίνει τον αριθμό των θέσεων για τις 
οποίες έγινε η προκήρυξη. 

• Κοινοποίηση της απόφασης πρόσληψης στους επιτυ- 
χόντες, με την οποία καλούνται εντός δέκα ημερών από 
την κοινοποίηση να παρουσιαστούν για να αναλάβουν τα 
καθήκοντάτους. Η κοινοποίηση γίνεται με συστημένη επι¬ 
στολή ή με παραλαβή της απόφασης από τον ίδιο τον 
προσλαμβανόμενο. 

Άρθρο 20 
Δικαιολογητικά 

Τα δικαιολογητικά, που πρέπει να προσκομίζονται από 
τους ενδιαφερομένους για την απόδειξη των προσόντων 
που κάθε αφορά απαιτούνται καθώς και για την απόδειξη 
ισχύος των κριτηρίων επιλογής που κάθε φορά τίθενται, 
ενδεικτικά είναι: 

1. Αίτηση εκδήλωσης ενδιαφέροντος 

2. Βιογραφικό σημείωμα 

3. Ληξιαρχική πράξη γεννήσεως 

4. Φωτοτυπία αστυνομικού δελτίου ταυτότητας 

5. Ποινικό μητρώο 

6. Αντίγραφα τίτλων σπουδών. Σε περίπτωση κατοχής 
τίτλων ισοτίμων σχολών της αλλοδαπής είναι απαραίτητη 
η βεβαίωση ισοτιμίας από το ΔΙΚΑΤΣΑ. 

7. Αντίγραφα πτυχίων ή διπλωμάτων ξένων γλωσσών, 
όταν αυτά απαιτούνται από την προκήρυξη 

8. Αντίγραφα τίτλων μεταπτυχιακών σπουδών 

9. Αποδεικτικά ειδικής εμπειρίας στο συγκεκριμένο 
αντικείμενο 

10. Άδεια ασκήσεως επαγγέλματος (όπου αυτή απαιτεί¬ 
ται) 

11. Αποδεικτικό προϋπηρεσίας 

12. Αποδεικτικό οικογενειακής κατάστασης 


13. Φωτοτυπία πιστοποιητικού από την στρατολο¬ 
γία που να αποδεικνύει είτε την ολοκλήρωση των 
στρατιωτικών υποχρεώσεων των υποψηφίων είτε τη 
νόμιμη απαλλαγή τους απ’ αυτές (για τους άνδρες 
υποψήφιους). 

14. Όποιο άλλο στοιχείο κρίνεται απαραίτητο ή επιβάλ¬ 
λεται από τη νομοθεσία και καθορίζεται στο κείμενο της 
προκήρυξης. 

Άρθρο 21 

Τοποθέτηση Υπευθύνων Τμημάτων και Γραφείων 

1. Η τοποθέτηση σε θέσεις Υπευθύνων Τμημάτων ή 
Γ ραφείων γίνεται με επιλογή από τους υπηρετούντες ερ¬ 
γαζόμενους της κατηγορίας Π.Ε. ή Τ.Ε., με απόφαση του 
Διοικητικού Συμβουλίου μετά από αιτιολογημένη εισήγη¬ 
ση του Διευθυντή. 

2. Η τοποθέτηση γίνεται μετά από συνεκτίμηση των 
εξής τυπικών και ουσιαστικών προσόντων: 

• Επίπεδο εκπαίδευσης. 

• Οι ειδικές επιστημονικές γνώσεις και η επαγγελματι¬ 
κή εμπειρία. 

• Η προϋπηρεσία στον Φορέα και η εμπειρία στα θεμα¬ 
τικά αντικείμενα της διοικητικής ενότητας. 

• Η γνώση ξένων γλωσσών. 

• Οι αξιολογήσεις των ουσιαστικών προσόντων των 
στελεχών που προκύπτουν από το σύστημα αξιολόγησης 
προσωπικού του Φορέα. 

• Οι ικανότητες προγραμματισμού, οργάνωσης, επικοι¬ 
νωνίας, συνεργασίας και υποκίνησης. 

• Η διάκριση για το ήθος και τη συμπεριφορά του υπο¬ 
ψηφίου απέναντι στους συναδέλφους και τρίτους. 

3. Με απόφαση του Διοικητικού Συμβουλίου, ο Υπεύ¬ 
θυνος μπορεί να απαλλαγεί από τα καθήκοντά του, για 
σοβαρούς λόγους αναγόμενους στην τεκμηριωμένη 
πλημμελή άσκηση των υπηρεσιακών του καθηκόντων, 
όπως: η απρεπής συμπεριφορά προς το κοινό, η έλλει¬ 
ψη πρωτοβουλίας, η αδιαφορία στη βελτίωση μεθόδων 
οργάνωσης, λειτουργίας και αποδοτικότητας, η αδικαι¬ 
ολόγητη καθυστέρηση στη διεκπεραίωση των υποθέ¬ 
σεων, η κακή συνεργασία με το προσωπικό, η έλλειψη 
διοικητικών ικανοτήτων, η υπηρεσιακή ανεπάρκεια και 
η μεροληπτική κρίση κατά την αξιολόγηση του προσω¬ 
πικού. 

4. Ο Υπεύθυνος μπορεί επίσης να απαλλαγεί από τα κα¬ 
θήκοντα του με αίτησή του για σοβαρούς προσωπικούς 
και οικογενειακούς λόγους ύστερα από απόφαση αποδο¬ 
χής της από το Διοικητικό συμβούλιο το οποίο συνεκτιμά 
τις υπηρεσιακές ανάγκες. 

5. Οι εργαζόμενοι στους οποίους έχουν ανατεθεί καθή¬ 
κοντα Υπευθύνων δικαιούνται καθ’ όλη τη χρονική διάρ¬ 
κεια άσκησηςτων καθηκόντωντους, όλαταπροβλεπόμε- 
να ειδικά επιδόματα για την αντίστοιχη θέση, η χορήγηση 
των οποίων διακόπτεται με τη λήξη της θητείας ή με την 
ανάκληση της απόφασης περί ανάθεσης καθηκόντων 
Υπευθύνου. 

6. Η διακοπή της καταβολής των επιδομάτων αυτών, αρ¬ 
χίζει από την πρώτη του επόμενου μήνατηςλήξηςτης θη¬ 
τείας ή έκδοσης της ανακλητικής απόφασης. 

Άρθρο 22 

Σύναψη Σύμβασης Εργασίας 

1. Στην σύμβαση εργασίας, η οποία καταρτίζεται πά¬ 
ντοτε εγγράφως, μεταξύ των άλλων αναφέρονται: το 

αντικείμενο εργασίας που αναλαμβάνει ο νεοπροσλαμ- 
βανόμενος, οι αποδοχές του και η προθεσμία μέσα στην 
οποία οφείλει να αναλάβει υπηρεσία, καθώς και στοιχεία 
που καθορίζονται από την ισχύουσα κάθε φορά νομοθε¬ 
σία. 

2. Πριν από την υπογραφή της σύμβασης ο επιλεγείς 
πρέπει να λάβει γνώση του παρόντος Κανονισμού. Με την 
υπογραφή της σύμβασης θεωρείται ότι ο επιλεγείς απο¬ 
δέχθηκε τους όρους του παρόντος Κανονισμού και δικαι¬ 
ούται να παραλάβει ένα αντίτυπο. 

3. Κάθε νεοπροσλαμβανόμενος οφείλει να προσκομί¬ 
σει, σε διάστημα 10 ημερών, όλα τα από τον νόμο και τις 
αποφάσεις του Διοικητικού Συμβουλίου καθοριζόμενα πι¬ 
στοποιητικά και άλλα έγγραφα πρόσληψης όπως: 

• Τίτλο σπουδών και λοιπά πιστοποιητικά από τα οποία 
να προκύπτει η ειδικότητά του. 

• Θεωρημένο αντίγραφο τίτλου - πτυχίου ξένης γλώσ¬ 
σας, ή μεταπτυχιακού ή διδακτορικού διπλώματος. Ως με¬ 
ταπτυχιακό ή διδακτορικό δίπλωμα νοείται εκείνο που χο¬ 
ρηγείται με αντίστοιχο ξεχωριστό τίτλο, μετά τη λήψη 
πτυχίου ή διπλώματος Α.Ε.Ι. / Τ.Ε.Ι. 

• Θεωρημένο φωτοαντίγραφο Δελτίου Ταυτότητας. 

• Απόσπασμα ποινικού μητρώου. 

• Πιστοποιητικό Στρατολογικής κατάστασης για τους 
άνδρες. 

• Πιστοποιητικό Υγείας από Δημόσιο Νοσηλευτικό 
Ίδρυμα ή το Ι.Κ.Α. 

• Πιστοποιητικά της οικογενειακής του κατάστασης 
όπως ληξιαρχική πράξη Γάμου, Γέννηση Τέκνων, Δικαστι¬ 
κή απόφαση επιμέλειας, Διαζευκτήριο κ.λπ. 

• Πιστοποιητικά των εργοδοτών στους οποίους εργά¬ 
στηκε. 

Η μη έγκαιρη προσκόμιση των απαιτούμενων εγγρά¬ 
φων ή η αδυναμία προσκόμισής τους αποτελεί λόγο για 
ακύρωση της πρόσληψης. 

4. Η πρόσληψη θεωρείται σαν να μην έγινε και ανακα¬ 
λείται από τον Φορέα, αν ο επιλεγείς δεν προσέλθει και 
δεν αναλάβει υπηρεσία μέσα στην προθεσμία που ορίζει 
η σύμβαση και δεν δικαιολογήσει επαρκώς την παράλει¬ 
ψή του αυτή. 

5. Εάν ο επιλεγείς αρνηθεί την πρόσληψη, ο Φορέας 
απαλλάσσεται από κάθε τυχόν υποχρέωση προς αυ¬ 
τόν. Η σχέση εργασίας αρχίζει με την υπογραφή της 
σύμβασης. 

6. Μετά τον έλεγχο των προηγούμενων αποδεικτικών 
στοιχείων υπογράφεται η σύμβαση. Τη σύμβαση από μέ¬ 
ρους του Φορέα υπογράφει ο Πρόεδρος του Διοικητικού 
Συμβουλίου ή ο κατά το νόμο εκπρόσωπός του. 

Άρθρο 23 

Κατανομή του προσωπικού - Ανάθεση καθηκόντων - 
Εσωτερικές μετακινήσεις 

1. Μετά την σύναψη της σύμβασης εργασίας, ο Διευθυ¬ 
ντής αναθέτει τα ειδικότερα επιχειρησιακά καθήκοντα 
στον νεοπροσλαμβανόμενο λαμβανομένων υπόψη και 
των διατάξεων των σχετικών άρθρων του παρόντος Κα¬ 
νονισμού. Η ανάθεση των καθηκόντων γίνεται με βάση τις 
ανάγκες των διοικητικών ενοτήτων και τα ειδικά προσό¬ 
ντα του εργαζομένου. 

2. Η κατανομή του προσωπικού στις διοικητικές ενότη¬ 
τες γίνεται με απόφαση του Διευθυντή ανάλογα με τις 
εκάστοτε λειτουργικές ανάγκες όλων των υπηρεσιών του 
Φορέα και τα προσόντα του προσωπικού. 


3. Ο Διευθυντής για την κάλυψη των λειτουργικών ανα¬ 
γκών του Φορέα, είναι δυνατόν, να αποφασίσει τη μετακί¬ 
νηση εργαζομένου σε άλλη διοικητική ενότητα, εφόσον 
κριθεί ότι με τον τρόπο αυτό εξυπηρετούνται αποτελε¬ 
σματικότερα οι σκοποί του Φορέα. 

ΚΕΦΑΛΑΙΟ Ε': ΘΕΜΑΤΑ ΔΙΟΙΚΗΣΗΣ ΠΡΟΣΩΠΙΚΟΥ 
Άρθρο 24 

Σύστημα αξιολόγησης 

1. Κάθε εργαζόμενος του Φορέα αξιολογείται κατά την 
διάρκεια της εργασίας του με βάση συγκεκριμένο Σύστη¬ 
μα Αξιολόγησης. 

2. Το πρώτο έτος της εργασίας κάθε νέου προσλαμ¬ 
βανόμενου στελέχους θεωρείται δοκιμαστικό, η δε συ¬ 
νέχιση της εργασιακής σχέσεως εξαρτάται από την θε¬ 
τική αξιολόγηση της απόδοσής του που διαπιστώνεται 
με βάση το Σύστημα Αξιολόγησης Προσωπικού του Φο¬ 
ρέα. 

3. Το Σύστημα Αξιολόγησης του Προσωπικού του Φο¬ 
ρέα αποτελεί την βάση για: 

(α) Την απόφαση συνέχισης της σύμβασης εργασίας 
μετά την πρώτη ετήσια δοκιμαστική περίοδο, την απόφα¬ 
ση ανανέωσης της σύμβασης εργασίας του προσωπικού 
ή την απόφαση λύσης της σύμβασης 

(β) τη διαδικασία προαγωγών - μετακινήσεων του προ¬ 
σωπικού 

(γ) τη λειτουργία του Συστήματος Παροχής Κινήτρων 

(δ) το σχεδίασμά των προγραμμάτων επιμόρφωσης των 
εργαζομένων για βελτίωση των αδυναμιών τους. 

4. Το Σύστημα Αξιολόγησης του προσωπικού είναι δυ¬ 
νατόν να περιλαμβάνει και να αξιολογεί κριτήρια τόσο 
ατομικής απόδοσης και συμπεριφοράς ενός εργαζομέ¬ 
νου όσο και απόδοσης Ομάδων Εργαζομένων. Η αξιολό¬ 
γηση της απόδοσης είναι δυνατόν να βασίζεται τόσο σε 
υποκειμενικά όσο και σε αντικειμενικά (μετρήσιμα) κριτή¬ 
ρια. 

5. Η εκτίμηση της ατομικής απόδοσης και συμπεριφο¬ 
ράς ενός εργαζομένου είναι δυνατόν να βασίζεται στην 
συμπλήρωση Ατομικού Δελτίου Αξιολόγησης το οποίο 
περιλαμβάνει ως κριτήρια α) το βαθμό συμβολής κάθε 
εργαζομένου στην επίτευξη προσυμφωνημένων με τη 
Διοίκηση του Φορέα στόχων και β) τα ουσιαστικά προ¬ 
σόντα του εργαζομένου (π.χ. γνώσεις, ικανότητες, προ¬ 
σωπικά χαρακτηριστικά που διακρίνουν τους εργαζομέ¬ 
νους από απόψεως προσωπικής αποδόσεως και επαγ¬ 
γελματικής συμπεριφοράς κλπ) όπως προκύπτουν από 
την ανάλυση του περιεχομένου της θέσης εργασίας που 
κατέχει. 

6. Η συμπλήρωση των Ατομικών Δελτίων Αξιολόγησης 
γίνεται ετησίως. Ως γενική αρχή, κάθε εργαζόμενος κρί- 
νεται από τους δύο διαδοχικούς Προϊσταμένους του. Ει¬ 
δικότερα: 

(α) Τα στελέχη του Φορέα κρίνονται από τον Υπεύθυνο 
του Τμήματος ή Γ ραφείου στον οποίον υπάγονται και τον 
Διευθυντή 

(β) Οι Υπεύθυνοι των Τμημάτων ή Γ ραφείου κρίνονται 
από τον Διευθυντή και το Διοικητικό Συμβούλιο 

(γ) Ο Διευθυντής κρίνεται από το Διοικητικό Συμβούλιο. 

7. Κάθε εργαζόμενος δικαιούνται να ενημερώνεται επί 
της προσωπικής του αξιολόγησης 

8. Τα επί μέρους κριτήρια του Συστήματος Αξιολόγη¬ 
σης Προσωπικού και οι διαδικασίες εφαρμογής του Συ- 

στήματος αποφασίζονται από το Διοικητικό Συμβούλιο 
μετά από εισήγηση του Διευθυντή. 

Άρθρο 25 

Τακτικές αποδοχές / Μισθολογικό σύστημα 

1. Στο τακτικό προσωπικό του Φορέα καταβάλλονται 
μηνιαίες αποδοχές το ύψος των οποίων καθορίζεται με 
κοινή απόφαση των Υπουργών Οικονομικών και Περιβάλ¬ 
λοντος, Χωροταξίας και Δημοσίων Έργων. Το μισθολογι- 
κό σύστημα που εφαρμόζεται επιδιώκει την παροχή δί¬ 
καιων αμοιβών και ικανοποιητικών για την προσέλκυση 
και διατήρηση ικανών στελεχών. 

2. Οι αποδοχέςτου έκτακτου προσωπικού καθορίζονται 
μετά από απόφαση του Δ.Σ. και εισήγηση του Διευθυντή. 

3. Οι αποδοχές των αποσπώμενων, τα κάθε είδους επι¬ 
δόματα, με την επιφύλαξη των διατάξεων της παραγρά¬ 
φου 2 του άρθρου 10 του ν. 2470/1997 (ΦΕΚ 40 Α), καθώς 
και οι εργοδοτικές εισφορές σε ταμεία κύριας ή επικουρι¬ 
κής ασφάλισης, βαρύνουν από της αποσπάσεως τον Φο¬ 
ρέα διαχείρισης. 

Άρθρο 26 

Σύστημα παροχής κινήτρων 

1. Με βάση την αξιολόγηση της επίδοσης η διοίκηση του 
Φορέα μπορεί να εισαγάγει σύστημα επιβράβευσης των 
εργαζομένων σε ατομικό και ομαδικό επίπεδο. Η επιβρά¬ 
βευση μπορεί να πάρει τις πιο κάτω μορφές: 

α) πρόσθετες χρηματικές αμοιβές χορηγούμενες ανά 
τακτά χρονικά διαστήματα (π.χ. ετήσιο πριμ) ή εκτάκτως. 

β) μη χρηματικές αμοιβές (π.χ. ηθικές αμοιβές, άδεια με 
πλήρεις αποδοχές κ.λπ.). 

2. Η διοίκηση του Φορέα καθορίζει τις μορφές, το είδος 
και το ύψος των πρόσθετων αμοιβών που τυχόν θα χορη¬ 
γήσει, καθώς και τους σχετικούς όρους, τις διαδικασίες 
και τα κριτήρια τα οποία γνωστοποιούνται έγκαιρα σε όλο 
το προσωπικό. Παράλληλα φροντίζει ώστε η παροχή κι¬ 
νήτρων να μην οδηγεί στην αύξηση του ανταγωνισμού με¬ 
ταξύ των εργαζομένων αλλά στην υποκίνησή τους, τη δη¬ 
μιουργία κλίματος ευγενικής άμιλλας και στη δίκαιη απο¬ 
ζημίωσή τους ανάλογα με τη προσπάθεια και τα ποιοτικά 
και ποσοτικά αποτελέσματα της εργασίας τους. 

Άρθρο 27 

Πειθαρχικός έλεγχος προσωπικού 

1. Πειθαρχικό παράπτωμα αποτελεί κάθε παράβαση 
του υπηρεσιακού καθήκοντος, με υπαίτια πράξη ή παρά¬ 
λειψη, που είναι δυνατόν να καταλογισθεί. Το υπηρεσιακό 
καθήκον προσδιορίζεται τόσο από το περιεχόμενο των 
κανονισμών, εγκυκλίων, οδηγιών και εντολών που ισχύ¬ 
ουν ή εκδίδονται από τους ιεραρχικά ανωτέρους κάθε ερ¬ 
γαζόμενου, όσο και από τα συγκεκριμένα καθήκοντα της 
θέσης εργασίας που κατέχει. 

2. Πειθαρχικές ποινές είναι: 

(α) Έγγραφη επίπληξη. 

(β) Πρόστιμο μέχρι των αποδοχών ενός μηνός. 

(γ) Προσωρινή παύση μέχρι δύο μηνών. 

(δ) Δύση της Σύμβασης (Οριστική απόλυση). 

3. Οι πειθαρχικές ποινές επιβάλλονται ανάλογα με την 
βαρύτητα του παραπτώματος. Γιατην ίδια πράξη επιβάλ¬ 
λεται μια ποινή, ανεξάρτητα εάν η πράξη περιέχει στοι¬ 
χεία περισσοτέρων πειθαρχικών παραπτωμάτων. 

4. Η πειθαρχική δίωξη είναι τελείως ανεξάρτητη της 
αντίστοιχης ποινικής. Η ποινική δίωξη δεν αναστέλλει την 


πειθαρχική, μπορεί όμως με απόφαση της Διοίκησης να 
ανασταλεί η πειθαρχική διαδικασία για εξαιρετικούς λό¬ 
γους μέχρι τέλους της ποινικής δίκης. 

5. Τα πειθαρχικά παραπτώματα παραγράφονται: 

(α) Εάν πέρασε ένα έτος από την ημέρα που έγιναν γνω¬ 
στά στην Διοίκηση και δεν κινήθηκε η πειθαρχική διαδικα¬ 
σία. 

(β) Εάν δεν εκδόθηκε απόφαση εντός έτους από την 
έναρξη της πειθαρχικής δίωξης. Ως έναρξη πειθαρχικής 
δίωξης εννοείται η ανάθεση διοικητικής εξέτασης. 

6. Πειθαρχικό παράπτωμα που αποτελεί συγχρόνως και 
ποινικό δεν παραγράφεται προ της παρελεύσεως του 
χρόνου που ορίζεται για την παραγραφή του τελευταίου. 

7. Τον πειθαρχικό έλεγχο ασκούν οι πειθαρχικά προϊ¬ 
στάμενοι μετά από εισήγηση των αμέσων διοικητικά προϊ¬ 
σταμένων του προσωπικού. Οι πειθαρχικά προϊστάμενοι 
είναι: 

(α) Οι υπεύθυνοι Τμημάτων ή αυτοτελών Γ ραφείων για 
το προσωπικό της διοικητικής ενότητας που εποπτεύουν 
και για τις ποινές της έγγραφης επίπληξης και του προ¬ 
στίμου μέχρι του 25% των αποδοχών ενός μηνός. 

(β) Ο Διευθυντής για όλο το προσωπικό του Φορέα και 
για τις ποινές της έγγραφης επίπληξης και του προστίμου 
μέχρι του 100% των αποδοχών ενός μηνός. 

(γ) Ο Πρόεδρος του Δ.Σ. για όλο το προσωπικό του Φο¬ 
ρέα και για όλες τις ποινές. 

Σε κάθε περίπτωση ο πειθαρχικός προϊστάμενος πρέπει 
να είναι ανώτερος του διωκόμενου. 

8. Η αρμοδιότητα των πειθαρχικά προϊσταμένων δεν 
μπορεί να μεταβιβάζεται. Οιπειθαρχικάπροϊστάμενοι επι¬ 
λαμβάνονται αυτεπάγγελτα των πειθαρχικών παραπτω¬ 
μάτων για τα οποία είναι αρμόδιοι. 

9. Η διαδικασία της άσκησης του πειθαρχικού ελέγχου 
είναι δυνατόν να περιλαμβάνει ανάλογα με την σοβαρό¬ 
τητα του πειθαρχικού παραπτώματος. 

(α) Προκαταρκτική εξέταση (προανάκριση). 

(β) Διοικητική εξέταση (ανάκριση). 

(γ) Κλήση σε απολογία. 

10. Η πειθαρχική δίωξη τελειώνει με την έκδοση έγγρα¬ 
φης αποφάσεωςτου αρμόδιου πειθαρχικά προϊσταμένου 
στην οποία αναφέρεται η απαλλαγή ή η επιβολή πειθαρ¬ 
χικής ποινής. Η πειθαρχική απόφαση επιδίδεται με από¬ 
δειξη στον εργαζόμενο που αφορά. 

11. Επιτρέπεται έφεση κατά των αποφάσεων με τις 
οποίες επιβάλλονται πειθαρχικές ποινές βαρύτερες της 
έγγραφης επίπληξης σύμφωνα με τα παρακάτω: 

(α) Όταν πειθαρχικά προϊστάμενος είναι ο Υπεύθυνος 
Τ μήματος ή αυτοτελούς Γ ραφείου, η έφεση υποβάλλεται 
στη Διεύθυνση του Φορέα. 

(β) Όταν ο πειθαρχικά Προϊστάμενος είναι ο Διευθυντής 
ή ο Πρόεδρος, η έφεση υποβάλλεται ενώπιον του Διοικη¬ 
τικού Συμβουλίου. 

12. Η πειθαρχική ποινή της λύσης της σύμβασης εργα¬ 
σίας επικυρώνεται πάντοτε από το Διοικητικό Συμβούλιο 
του Φορέα. 

13. Η έφεση πρέπει να ασκηθεί μέσα σε 10 ημέρες από 
την κοινοποίηση της αποφάσεως με την οποία επιβάλλε¬ 
ται η ποινή. Η εμπρόθεσμη άσκηση της έφεσης αναστέλ¬ 
λει την εκτέλεση της ποινής. 

14. Οι αποφάσεις των οργάνων ενώπιον των οποίων 
υποβάλλονται εφέσεις κατά αποφάσεων επιβολής πει¬ 
θαρχικών ποινών, είναι τελεσίδικες. 

Άρθρο 28 

Λοιπά θέματα προσωπικού 

1. Η αρμόδια υπηρεσία του Φορέα είναι υπεύθυνη 
για την τήρηση, την ασφαλή φύλαξη και τη συνεχή 
ενημέρωση όλων των στοιχείων που συγκροτούν το 
ατομικό μητρώο του κάθε εργαζομένου. Απαγορεύε¬ 
ται να τεθούν στο ατομικό μητρώο του εργαζομένου 
στοιχεία που αναφέρονται στις πολιτικές και θρη¬ 
σκευτικές του πεποιθήσεις. Ο εργαζόμενος έχει δικαί¬ 
ωμα να λαμβάνει γνώση του ατομικού του μητρώου 
κάθε στιγμή. 


2. Για τη διάρκεια της ημερήσιας και εβδομαδιαίας ερ¬ 
γασίας, τις ημέρες αργίας, τις υπερωρίες, τις άδειες καιτη 
λύση της εργασιακής σχέσης των υπαλλήλων του Φορέα 
εφαρμόζονται οι διατάξεις της εργατικής νομοθεσίας. 

II. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 




ΠΙΝΑΚΑΣ 1: ΘΕΣΕΙΣ ΕΡΓΑΣΙΑΣ - ΕΙΔΙΚΑ ΠΡΟΣΟΝΤΑ 

♦Θέσεις διοικητικού προσωπικού (παρ. 3 του άρθρου 1 του ν.2527/1997, ΦΕΚ 198Α). 

ΘΕΣΕΙΣ ΕΡΓΑΣΙΑΣ ΑΡ. ΚΑΤΗΓ. ΑΠΑΡΑΙΤΗΤΑ ΠΡΟΣΟΝΤΑ ΠΡΟΣΘΕΤΑ ΠΡΟΣΟΝΤΑ 

_ΘΕΣ._ 

Διοικητική υποστήριξη 1* ΔΕ Απόφοιτος Λυκείου Επαγγελματική κατάρτιση (Ι.Ε.Κ) ή εμπειρία σε 

υπηρεσιών θέματα γραμματείας τουλάχιστον 2 ετών 

_ Γνώση εφαρμογών γραφείου Η/Υ _ 

Σύνολο προσωπικού 2 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.β 1.0Γ 


ΡΑΧ 210 52 21 004 

θ-ΙΠ3ίΙ: \Λ/0 5ΐΤΙ35ίθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδας 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευΐΌ, προσαυξανόμενη κατά 0,20 θυτογια κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θπιό ανά σελίδα. 

Σε μορφή Οϋ: 


Τεύχος 

Περίοδος 

ΕΘΠΟ 

Τεύχος 

Περίοδος 

ΕΙΙΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοτη και μέχρι 100 σελίδες σε 5 ουίΌ προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοππ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίεχ : 210 - 4071010 ίπίει-πεί 

Ιι 11 ρ://νννννν.ε 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίθΐ-ηβΐ 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 
Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 


ταχυδρομικά έξοδα. 

• Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυΐΌ ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 

συνδρομητές με την επιβάρυνση των 70 ευτο, ποσό το οποίο αφορά 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























